Diari Oficial de la Generalitat Valenciana


Sumari del DOGV 5179, del 18-01-2006 (2006/440)

ACORD de 13 de gener de 2006, del Consell de la Generalitat, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, que complementa l'adoptat per esta Junta el 25 de juny de 2004.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5179

Data del DOGV
:   18-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/440


Data del document
:   13-01-2006

Organisme emissor
:   Ciutat de les Arts i de les Ciències, SAU

Tipus de document
:   Acord

Descriptors 

:   * capital social
    * empresa pública
    * ampliació de capital

ACORD de 13 de gener de 2006, del Consell de la Generalitat, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, que complementa l'adoptat per esta Junta el 25 de juny de 2004. [2006/X440]  
El Consell de la Generalitat, en la reunió del dia 13 de gener de 2006, va adoptar l'acord següent:  
.El Consell de la Generalitat, reunit a Alacant el dia 13 de gener de 2006, com a Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, accepta els següents punts de l'orde del dia de la reunió:  
1r. Complementar l'Acord de la Junta General d'Accionistes adoptat el dia 25 de juny del 2004, quant a la finalitat de la reducció de capital acordada.  
2n. Autorització al president i al secretari del Consell d'Administració, indistintament, per a realitzar els actes necessaris per a l'execució dels anteriors punts de l'ordre del dia, atorgant-los els més amplis poders per a la rectificació, si és el cas, dels acords adoptats, per a l'atorgament de les oportunes escriptures públiques i per a instar-ne la inscripció en el Registre Mercantil.  
3r. Autorització al secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi han pres.  
S'hi troben presents tots els socis de la societat, ja que en tractar-se d'una empresa pública de la Generalitat, esta és l'únic soci.  
Després de l'oportuna deliberació i no havent-hi intervencions la constància de les quals se sol·licite, el Consell de la Generalitat, com a Junta General d'Accionistes, amb el caràcter d'Universal, per unanimitat,  
ACORDA  
Primer  
Complementar l'apartat segon de l'Acord adoptat el dia 25 de juny del 2004 per la Junta General d'Accionistes Ciutat de les Arts i de les Ciències, SA, el qual queda redactat en els termes següents:  
.Reduir el capital social en la xifra de 073.616.330 euros, a fi de compensar resultats negatius d'exercicis anteriors, per mitjà de l'amortització de 36.470 accions, concretament de les accions números 24.023 a 60.492, ambdós inclusivament, de 4.000 euros de valor nominal cada una d'elles, pertanyents totes elles a la Generalitat, únic soci de Ciutat de les Arts i de les Ciències, SA.  
La dita amortització implica la modificació de la numeració de les accions que aniran de l'1 a la 50.848, correlativament numerades, de 4.000 euros de valor nominal cada una d'elles. S'entén que la reducció és efectiva des de la data de l'acord de la Junta General.  
L'acord s'adopta tenint en compte l'informe del soci únic de data 23 de juny del 2004..  
Segon  
Autoritzar el president i el secretari del Consell d'Administració, indistintament per a realitzar els actes necessaris per a l'execució dels anteriors punts de l'orde del dia, atorgant-los els més amplis poders per a la rectificació, si és el cas, dels acords adoptats, per a l'atorgament de les oportunes escriptures públiques i per a instar-ne la inscripció en el Registre Mercantil.  
Tercer  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords que s'hi han pres.  
Estos acords es transcriuen literalment.  
No havent-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA».  
Alacant, 13 de gener de 2006  
El vicepresident i secretari del Consell de la Generalitat,  
VÍCTOR CAMPOS GUINOT